ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
რა გახდა სომხეთის პრემიერ-მინისტრის გადადგომის მიზეზი ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2014 წლის 25 აპრილი   ავტორი: არმენ კარაპეტიანი
ტიგრან სარგსიანის სახელი არაპოპულარულ რეფორმებს და ევროპასთან დაახლოების წარუმატებელ მცდელობას უკავშირდება.
სომხეთის ყოფილი პრემიერ მინისტრი ტიგრან სარგსიანი (ფოტო:სააგენტო Photolure)
სომხეთის პრემიერ-მინისტრის გადადგომა მოულოდნელი აღმოჩნდა პოლიტოლოგებისთვის, რომელთა უმრავლესობა მიიჩნევს, რომ ამ საქმეში მოსკოვის ხელი ურევია.
სარგსიანის გადადგომის შესახებ განცხადება 3 აპრილს პარლამენტის ვიცე-სპიკერმა და მმართველი რესპუბლიკური პარტიის ლიდერმა ედუარდ შარმაზანოვმა გააკეთა. სულ ერთი კვირით ადრე, შარმაზანოვმა არ დააკმაყოფილა ოპოზიციის მოთხოვნა სარგსიანის გადაყენების თაობაზე და განაცხადა, რომ პრემიერის გათავისუფლების საკითხი არ განიხილებოდა.
ტიგრან სარგსიანს თანმდებობიდან წასვლის მიზეზი არ განუმარტავს, თუ არ ჩავთვლით მისი ფეისბუკის გვერდზე გამოქვეყნებულ მოკლე პოსტს, რომლის მიხედვითაც მან ეს გადაწყვეტილება გააზრებულად მიიღო.
„ჯერ კიდევ თებერვლის თვეში მივმართე პრეზიდენტ სერჟ სარგსიანს თანამდებობიდან გათავისუფლების თხოვნით. ჩვენ შევთანხმდით გადაგვედო ამ საკითხის განხილვა იმ მიზეზით, რომ სახელმწიფოსთვის მნიშვნელოვანი საქმეები იყო მოსაგვარებელი,“ -წერს ის.
ტიგრან სარგსიანი ქვეყნის პრემიერ-მინისტრის პოსტს 2008 წლიდან ედგა სათავეში. თანამდებობიდან წასვლის სურვილზე მას ღიად არასოდეს უსაუბრია და მისი მისამართით ღია კრიტიკა არ ისმოდა არც მმართველი გუნდის მხრიდან.
წელს საზოგადოების უკმაყოფილება მის მიერ გატარებულ საპენსიო რეფორმას მოჰყვა, თუმცა მაშინ პრეზიდენტმა სარგსიანმა თავის მოგვარე პრემიერს მხარი დაუჭირა და განაცხადა, რომ მოსახლეობის 80% ამ რეფორმას ემხრობოდა.
პრეზიდენტის ტონი პრემიერ-მინისტრის გადადგომის შემდეგ შეიცვალა.
„ექვსი წელი პრემიერ-მინისტრად ყოფნისთვის საკმაოდ დიდი დროა“, – განუცხადა პრეზიდენტმა ცენტრალურ ბანკში შეკრებილ ჟურნალისტებს. „ახალმა მთავრობამ უნდა შეძლოს ეკონომიკური ზრდის მიღწევა. ახალმა მთავრობამ უნდა შეძლოს ჩვენი რეფორმებისადმი და ჩვენი საქმიანობისადმი ხალხში ნდობის აღდგენა“.
ბიზნესმენები სარგსიანის წასვლას 2008 წლის ფინანსური კრიზისის დაძლევის ნელ ტემპებს უკავშირებენ.
„ზოგადად ქვეყანა წინ არ წასულა, მივაღწიეთ ისეთ წერტილამდე, როდესაც ხალხმა დაიწყო უკმაყოფილების გამოხატვა. თუ ამაზე პასუხისმგებელი ტიგრან სარგსიანი იყო, მაშინ მან ეს პასუხისმგებლობა უნდა იტვირთოს კიდეც“, – ამბობს სომეხი წარმოშობის ამერიკელი ბიზნესმენი ვააკნ ჰოვნანიანი.
2002 წლის შემდეგ სომხეთის ეკონომიკა ყოველწლიურად ათ პროცენტზე მეტით იზრდებოდა, ზრდის ეს ორნიშნა მაჩვენებელი 2008 წელს შეიცვალა, სარგსიანის პრემიერ-მინისტრად დანიშვნის და ფინანსური კრიზისის დაწყების დროს. ცენტრალური ბანკის მონაცემების მიხედვით, სომხეთის ეკონომიკური ზრდის მაჩვენებელი გასულ წელს მხოლოდ 3,5% იყო.
საერთაშორისო სავალუტო ფონდის პროგნოზით სომხეთი ეკონომიკური ზრდის 2008 წლამდე არსებულ მაჩვენებელს 2017 წლამდე ვერ დაუბრუნდება, მისმა მეზობელმა აზერბაიჯანმა და საქართველომ კი ეს უკვე მოახერხეს.
პრემიერ მინისტრის გადადგომა საკუთარ წარმატებად ჩაითვალეს ოპოზიციურმა პარტიებმა. მარტის ბოლოს ოთხმა წამყვანმა ოპოზიციურმა პარტიამ (სომხეთის ეროვნული კონგრესი, აყვავებული სომხეთი, მემკვიდრეობა და დაშნაკცუტიუნი) გაერთიანებული საპროტესტო აქცია გამართა პრემიერის გადადგომის მოთხოვნით.
ამ ტრიუმფით შეგულიანებული ოპოზიციური პარტიები შეთანხმდენენ რომ ერთიანი ძალებით გააგძელებდნენ მთავრობაზე ზეწოლას.
პოლიტიკური სწავლების ცენტრის ანალიტიკოსი არმენ ბადალიანი თვლის, რომ გადაწყვეტილება ნაკლებად უკავშირდება ოპოზიციური პარტიების მოთხოვნას. ის ხაზგასმით აღნიშნავს, რომ ათობით ათასობით მომიტინგე 2008-10 წლებში ქუჩაში იყო გამოსული და პრეზიდენტმა მაშინ პრემიერ-მინისტრი არ ჩამოიშორა.
მისივე თქმით, იმ მიზეზით, რომ ოპოზიციური პარტიები პარლამენტში უმცირესობას წარმოდგენენ მათ პრემიერ-მინისტრის გადაყენების ძალა არ გააჩნიათ.
გარდა ამისა, ბადალიანი აცხადებს: „მე ვფიქრობ, რომ პრემიერ-მინისტრის გადადგომა რუსეთის ზეწოლის შედეგია. რუსეთს ურჩევნია აქ ისეთი პრემიერ- მინისტრი ჰყავდეს, რომელსაც ენდობა. არავისთვის ყოფილა საიდუმლო, რომ ტიგრან სარგსიანი პროდასავლური რეპუტაციით სარგებლობდა“.
უფრო გრძელვადიან პერსპექტივაში კი პრემიერ-მინისტრის პოსტმა შესაძლებელია უმნიშვნელოვანესი ფუნქცია შეიძინოს.
„ყველამ იცის, რომ სერჟ სარგსიანი მესამე ვადით პრეზიდენტად კენჭს ვერ იყრის, ამიტომ 2018 წელს პრემიერ მინისტრს მმართველი გუნდიდან დიდი შანსი ექნება პრეზიდენტის სავარძელი დაიკავოს.“ – ამბობს ბადალიანი.
დემოკრატიული თანამშრომლობის ცენტრის ხელმძღვანელი სტეპან დანიელიანი ეთანხმება იმ მოსაზრებას, რომ პრემიერ მინისტრის გადაყენება რუსეთის მზარდი გავლენის ნათელი მაგალითია.
გასული წლის სექტემბერში პრეზიდენტმა სერჟ სარგსიანმა სომხეთის საბაჟო კავშირში გაწევრიანების შესახებ გადაწყვეტილება დაადასტურა, რის შედეგად წყალში ჩაიყარა ევროკავშირთან ასოცირების ხელშეკრულების გაფორმებისთვის გაწეული მრავალწლიანი მუშაობა.
„ტიგრან სარგსიანი პროდასავლელი პოლიტიკოსივით მოქმედებდა. ის ევროკავშირთან ასოცირების ხელშეკრულების თაობაზე აწარმოებდა მოლაპარაკებებს“, – აცხადებს დანიელიანი. „როდესაც გასული წლის სექტემბერში სერჟ სარსგიანმა საბაჟო კავშირში შესვლის გადაწყვეტილება მიიღო, ლოგიკურად ტიგრან სარგსიანი უნდა გადამდგარიყო, რადგან ქვეყანაში მოხდა კურსის რადიკალური ცვლილება“.
ახალი პრემიერ მინისტრი თანმდებობაზე 14 აპრილს დაინიშნა.
არმენ კარაპეტიანი თავისუფალი ჟურნალისტია სომხეთში.
Click to share on Twitter (Opens in new window)
Click to share on Facebook (Opens in new window)
არმენ კარაპეტიანი თავისუფალი ჟურნალისტია სომხეთში.
ყარაბაღის კონფლიქტის ირგვლივ მღელვარება არ იკლებს
საგანგაშო მდგომარეობა სომხეთში სამშენებლო ბუმის გამო
აზერბაიჯანი-სომხეთი: ახალი თამაშები, ძველი კონფლიქტი
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.